Visagino savivaldybės taryba

sprendimas

DĖL VISAGINO SAVIVALDYBĖS TARYBOS 2021 M. BALANDŽIO 29 D.

SPRENDIMO NR. TS-80 „DĖL ASMENS (ŠEIMOS) SOCIALINIŲ PASLAUGŲ POREIKIO NUSTATYMO IR SKYRIMO VISAGINO SAVIVALDYBĖJE TVARKOS APRAŠO PATVIRTINIMO“ PAKEITIMO

2023 m. balandžio 14 d. Nr. TS-108

Visaginas

Visagino savivaldybės taryba, vadovaudamasi Lietuvos Respublikos vietos savivaldos įstatymo 18 straipsnio 1 dalimi (redakcija, galiojanti iki 2023 m. kovo 31 d.), Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi (redakcija, galiojanti nuo 2023 m. balandžio 1 d.), Lietuvos Respublikos socialinių paslaugų įstatymo Nr. X-493 141, 16, 17, 192, 252, 30 ir 35 straipsnių pakeitimo įstatymo Nr. XIV-1841 8 straipsnio 4 dalimi, nusprendžia:

1. Pakeisti Asmens (šeimos) socialinių paslaugų poreikio nustatymo ir skyrimo Visagino savivaldybėje tvarkos aprašą, patvirtintą Visagino savivaldybės tarybos 2021 m. balandžio 29 d. sprendimu Nr. TS-80 „Dėl Asmens (šeimos) socialinių paslaugų poreikio nustatymo ir skyrimo Visagino savivaldybėje tvarkos aprašo patvirtinimo“:

1.1. Pakeisti 142 punktą ir jį išdėstyti taip:

„142. Jei vaikas su negalia, kuriam nustatytas specialusis nuolatinės slaugos poreikis arba specialusis nuolatinės priežiūros (pagalbos) poreikis dėl protinio atsilikimo ar psichikos sutrikimų, gauna socialinę priežiūrą ar dienos socialinę globą ir Įstaiga turi galimybę toliau tenkinti jo poreikius jam sulaukus pilnametystės, šių paslaugų teikimas, esant poreikiui, gali būti pratęsiamas neteikiant naujo Prašymo ir iš naujo nenustatant asmens socialinių paslaugų poreikio Apraše nustatyta tvarka laikotarpiui iki 2 metų nuo asmens pilnametystės dienos. Apie galimybę ir poreikį tęsti socialinių paslaugų teikimą Įstaiga ne vėliau nei prieš 30 kalendorinių dienų, iki vaikas sulauks pilnametystės, raštu informuoja vaiko globėją (rūpintoją) ir instituciją, priėmusią sprendimą dėl socialinių paslaugų skyrimo vaikui su negalia (informuojant nurodomas vaiko vardas, pavardė, gimimo data, Įstaigos, kurioje toliau gali būti tenkinami šio vaiko poreikiai, pavadinimas).“

1.2. Pakeisti 16 punktą ir jį išdėstyti taip:

„16. Asmens (šeimos), pageidaujančio (pageidaujančios) gauti socialines paslaugas, kurios finansuojamos iš Visagino savivaldybės biudžeto lėšų ar iš valstybės biudžeto specialių tikslinių dotacijų savivaldybių biudžetams, socialinių paslaugų poreikį nustato atitinkamų Įstaigų, Globos namų ar kitų socialinių paslaugų ar sveikatos priežiūros įstaigų socialiniai darbuotojai, paskirti Visagino savivaldybės mero nustatyta tvarka.“

1.3. Pakeisti 25 punktą ir jį išdėstyti taip:

„25. Išskirtiniais atvejais, kai asmuo (šeima) patiria fizinį ar psichologinį smurtą ar kyla grėsmė jo fiziniam ar emociniam saugumui, Visagino savivaldybės mero nustatyta tvarka gali būti priimtas sprendimas dėl socialinių paslaugų asmeniui (šeimai) skyrimo nenustačius socialinių paslaugų poreikio. Tokiu atveju socialinių paslaugų poreikis turi būti nustatytas ne vėliau kaip per 10 kalendorinių dienų pradėjus teikti (arba jau suteikus) socialines paslaugas.“

1.4. Pakeisti 27 punktą ir jį išdėstyti taip:

„27. Socialiniai darbuotojai ne vėliau kaip per 10 kalendorinių dienų nuo Prašymo gavimo dienos privalo nustatyti asmens (šeimos) socialinių paslaugų poreikį (išskyrus atvejus, kai nustatomas socialinės globos poreikis) užpildydami socialinių paslaugų poreikio vertinimo formą. Šis terminas gali būti pratęsiamas Visagino savivaldybės mero nustatyta tvarka iki 15 kalendorinių dienų nuo Prašymo gavimo dienos socialiniam darbuotojui, nustatančiam asmens socialinių paslaugų poreikį, raštu nurodžius priežastis, dėl kurių šį terminą reikia pratęsti (reikalinga papildoma informacija, susijusi su asmens socialinių paslaugų poreikio vertinimu, asmuo išvykęs į gydymo ar reabilitacijos įstaigą ar kt.), taip pat nurodoma asmens, kurio socialinių paslaugų poreikis vertinamas, vardas, pavardė, gimimo data.“

1.5. Pakeisti 31 punktą ir jį išdėstyti taip:

„31. Asmens dienos ar ilgalaikės socialinės globos poreikis turi būti nustatytas per 20 kalendorinių dienų, o trumpalaikės socialinės globos – per 15 kalendorinių dienų nuo Prašymo gavimo dienos. Asmens dienos ar ilgalaikės socialinės globos poreikio nustatymo terminas gali būti pratęsiamas Visagino savivaldybės mero nustatyta tvarka raštišku pritarimu iki 30 kalendorinių dienų, o trumpalaikės socialinės globos – iki 25 kalendorinių dienų nuo Prašymo gavimo dienos, socialiniam darbuotojui, nustatančiam asmens socialinės globos poreikį, raštu nurodžius priežastis, dėl kurių šį terminą reikia pratęsti (reikalinga papildoma informacija, susijusi su asmens socialinių globos poreikio vertinimu, asmuo išvykęs į gydymo ar reabilitacijos įstaigą ar kt.), taip pat asmens, kurio socialinės globos poreikis vertinamas, vardą, pavardę, gimimo datą.“

1.6. Pakeisti 32 punktą ir jį išdėstyti taip:

„32. Socialiniai darbuotojai, nustatę asmens (šeimos) socialinių paslaugų poreikį, elektroniniu paštu pateikia išvadas sprendimui dėl socialinių paslaugų skyrimo Visagino savivaldybės mero nustatyta tvarka priimti“.

1.7. Pakeisti 40 punkto pirmąją pastraipą ir ją išdėstyti taip:

„40. Sprendimas dėl socialinių paslaugų asmeniui (šeimai), kurios finansuojamos iš Visagino savivaldybės biudžeto lėšų ar iš valstybės biudžeto specialių tikslinių dotacijų savivaldybių biudžetams, skyrimo, neskyrimo, teikimo sustabdymo, nutraukimo (toliau – Sprendimas) priimamas socialinio darbuotojo, nustačiusio asmens (šeimos) socialinių paslaugų poreikį, teikimu, Visagino savivaldybės mero nustatyta tvarka, atsižvelgiant į Aprašo 48 punkto reikalavimus, šiais terminais:“.

1.8. Pakeisti 40.5 papunktį ir jį išdėstyti taip:

„40.5. Ilgalaikė socialinė globa likusiam be tėvų globos vaikui skiriama per 5 kalendorines dienas nuo Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos ar jos įgalioto teritorinio skyriui (toliau – Tarnyba) informacijos, kad vaikui nustatyta nuolatinė globa (rūpyba), ir priimto sprendimo dėl juridinio asmens paskyrimo vaiko globėju (rūpintoju) kopijos gavimo dienos, trumpalaikė globa – nuo Visagino savivaldybės mero potvarkio, kai vaikui nustatyta laikinoji globa (rūpyba) ir vaiko globėju (rūpintoju) paskirtas juridinis asmuo, kopijos gavimo dienos.“

1.9. Pakeisti 42 punktą ir jį išdėstyti taip:

„42. Sprendimas dėl bendrųjų ar socialines priežiūros paslaugų skyrimo socialinę riziką patiriančiai šeimai, socialinę riziką patiriančiam vaikui ir jo šeimai priimamas Visagino savivaldybės mero nustatyta tvarka – ne vėliau kaip kitą darbo dieną po atvejo vadybininko teikimo pateikimo Visagino savivaldybės administracijai dienos.“

1.10. Pakeisti 43 punktą ir jį išdėstyti taip:

„43. Sprendimas dėl laikino atokvėpio paslaugos skyrimo priimamas vieną kartą per 24 mėnesius, Visagino savivaldybės nustatyta tvarka ne vėliau kaip per 10 kalendorinių dienų nuo socialinių darbuotojų parengtų asmens laikino atokvėpio paslaugos poreikio vertinimo išvadų pateikimo Visagino savivaldybės administracijai dienos, ir galioja 24 mėnesius nuo Sprendimo priėmimo, jei asmens būklė per šį laikotarpį nesikeičia, atsižvelgiant į nustatytą prižiūrimo asmens socialinių paslaugų poreikį, numatant galimybę pakartotinai gauti laikino atokvėpio paslaugas vadovaujantis šiuo Sprendimu, Laikino atokvėpio paslaugos teikimo ir organizavimo Visagino savivaldybėje nustatyta tvarka.“

1.11. Pakeisti 45 punktą ir jį išdėstyti taip:

„45. Sustabdžius socialines paslaugas asmeniui (šeimai) socialines paslaugas (išskyrus atvejus, kai socialinių paslaugų teikimas stabdomas dėl teismo sprendimo skirti asmeniui priverstinį gydymą ir laikino atokvėpio paslaugos teikimą) ir neatnaujinus paslaugų teikimo 120 kalendorinių dienų laikotarpiu, Visagino savivaldybės mero nustatyta tvarka, atsižvelgiant į Įstaigų vadovo pateiktą raštą, ne vėliau nei kitą darbo dieną, priimamas Sprendimas dėl asmeniui paskirtų socialinių paslaugų nutraukimo.“

1.12. Pakeisti 46 punktą ir jį išdėstyti taip:

„46. Priėmus Sprendimą užpildoma SP-9 forma, patvirtinta Lietuvos Respublikos socialinės apsaugos ir darbo ministro įsakymu.“

1.13. Pakeisti 47.1 papunktį ir jį išdėstyti taip:

„47.1. Gavus socialines paslaugas teikiančios įstaigos informaciją ar (ir) asmens (vieno iš suaugusių šeimos narių) ar jo globėjo, rūpintojo laisvos formos rašytinį prašymą dėl socialinių paslaugų teikimo nutraukimo (nurodoma asmens (vieno iš suaugusių šeimos narių) vardas, pavardė, priežastys, dėl kurių siūloma / prašoma asmeniui (šeimai) nutraukti socialinių paslaugų teikimą), pagal įvertintą asmens (šeimos) socialinių paslaugų poreikį (pateikiama socialinių paslaugų poreikio vertinimo formos ar (ir) socialinės globos poreikio vertinimo formos kopija), socialinio darbuotojo, nustačiusio asmens (šeimos) socialinių paslaugų poreikį, teikimu Visagino savivaldybės mero nustatyta tvarka priimamas Sprendimas dėl socialinių paslaugų teikimo nutraukimo asmeniui (šeimai). Šis Sprendimas priimamas vadovaujantis socialinio darbuotojo išvada (pateikiama socialinių paslaugų poreikio vertinimo forma ir (ar) socialinės globos vertinimo forma), kad socialinių paslaugų teikimo nutraukimas atitinka asmens (šeimos) socialinių paslaugų poreikius ir interesus, bei rekomendacijomis dėl socialinių paslaugų tęstinumo pagal nustatytą asmens (šeimos) socialinių paslaugų poreikį, jeigu asmeniui (šeimai) jų reikia. Jeigu socialinio darbuotojo išvadoje nurodoma, kad socialinės paslaugos asmeniui (šeimai) reikalingos, priėmus sprendimą nutraukti vienų socialinių paslaugų teikimą, priimamas sprendimas dėl kitų socialinių paslaugų skyrimo pagal asmeniui (šeimai) nustatytus socialinių paslaugų poreikius.“

1.14. Pakeisti 47.2.6 papunktį ir jį išdėstyti taip:

„47.2.6. vaikui teismo sprendimu ar Visagino savivaldybės mero potvarkiu nutraukiama globa (rūpyba).“

1.15. Pakeisti 55 punktą ir jį išdėstyti taip:

„55. Asmuo siunčiamas į Globos namus ilgalaikei socialinei globai vadovaujantis Visagino savivaldybės mero nustatyta tvarka priimtu Sprendimu dėl socialinės globos asmeniui skyrimo Globos namuose.“

1.16. Pakeisti 57 punktą ir jį išdėstyti taip:

„57. Visagino savivaldybės mero nustatyta tvarka priimtas sprendimas dėl socialinės globos asmeniui skyrimo nepriimamas, jei asmuo, apgyvendintas valstybės biudžeto finansuojamoje įstaigoje iki 2007 m. sausio 1 d., pereina į kitus valstybės Globos namus ar į juos sugrįžta iš kitų įstaigų.“

1.17. Pakeisti 58 punktą ir jį išdėstyti taip:

„58. Prieš apgyvendinant asmenį, kuriam skirta ilgalaikė socialinė globa, ne valstybės Globos namuose, Visagino savivaldybės mero nustatyta tvarka išrašomas siuntimas į Globos namus (toliau vadinama – siuntimas) (2 priedas). Siuntimas išrašomas tik esant ne valstybės Globos namuose laisvų vietų. Jei priimtas Sprendimas dėl ilgalaikės socialinės globos valstybės Globos namuose, siuntimą išrašo Tarnyba arba Departamentas.“

1.18. Pakeisti 73 punktą ir jį išdėstyti taip:

„73. Socialinių darbuotojų asmens (šeimos) socialinių paslaugų poreikio nustatymo išvadas dėl socialinių paslaugų teikimo asmuo (vienas iš suaugusių šeimos narių) ar jo globėjas, rūpintojas, kiti suinteresuoti asmenys gali apskųsti Visagino savivaldybės merui. Tokiais atvejais Visagino savivaldybės mero sprendimu per 20 darbo dienų turi būti sudaryta komisija, kuri pakartotinai nustatytų asmens (šeimos) socialinių paslaugų poreikį.“

1.19. Pakeisti 75 punktą ir jį išdėstyti taip:

„75. Nustatęs pažeidimus dėl asmens socialinių paslaugų, finansuojamų iš valstybės biudžeto specialių tikslinių dotacijų savivaldybių biudžetams, poreikio nustatymo ar jų skyrimo, Socialinių paslaugų priežiūros departamentas ne vėliau nei per 5 darbo dienas kreipiasi į Visagino savivaldybės merą reikalaudamas pašalinti trūkumus.“

1.20. Pakeisti 76 punktą ir jį išdėstyti taip:

„76. Gavęs Socialinių paslaugų priežiūros departamento kreipimąsi dėl trūkumų, nurodytų Tvarkos aprašo 75 punkte, pašalinimo, Visagino savivaldybės meras ne vėliau nei per 20 darbo dienų nuo šio kreipimosi gavimo dienos užtikrina, kad nurodyti trūkumai būtų pašalinti.“

1.21. Pripažinti netekusiu galios 1 priedą.

1.22. Pakeisti 2 priedą ir jį išdėstyti nauja redakcija (pridedama).

2. Nustatyti, kad šis sprendimas įsigalioja, kai 2023 metais naujai išrinkta Visagino savivaldybės taryba susirenka į pirmąjį posėdį. Iki pirmojo 2023 metais išrinktos Visagino savivaldybės tarybos posėdžio taikomos iki šio sprendimo įsigaliojimo dienos galiojusios Asmens (šeimos) socialinių paslaugų poreikio nustatymo ir skyrimo Visagino savivaldybėje tvarkos aprašo, patvirtinto Visagino savivaldybės tarybos 2021 m. balandžio 29 d. sprendimu Nr. TS-80 „Dėl Asmens (šeimos) socialinių paslaugų poreikio nustatymo ir skyrimo Visagino savivaldybėje tvarkos aprašo patvirtinimo“, nuostatos.

3. Paskelbti šį sprendimą Teisės aktų registre ir Visagino savivaldybės interneto svetainėje.

Savivaldybės meras	Erlandas Galaguz

Asmens (šeimos) socialinių paslaugų

poreikio nustatymo ir skyrimo Visagino

savivaldybėje tvarkos aprašo

2 priedas

________________________________________________________________________________

(sprendimą priėmusio asmens pareigos)

SIUNTIMAS

Į SOCIALINĖS GLOBOS ĮSTAIGĄ

20___ m. __________________d. Nr. _____________

Visaginas

Vadovaujantis ___________________________________ 20____m. ____________ d.

(sprendimą priėmusio asmens pareigos)	(sprendimo data)

sprendimu Nr. ____________

_______________________________________________________________________

(vardas, pavardė, gimimo data, namų adresas)

siunčiamas dėl ilgalaikės globos skyrimo į

_______________________________________________________________________________

(socialinės globos įstaigos pavadinimas)

Siuntimas į socialinės globos įstaigą galioja 30 kalendorinių dienų.

__________________________	_______________	____________________

(sprendimą priėmusio asmens pareigos)	(parašas)	(vardas ir pavardė